Sida aan ka helayno warar lagu kalsoon yahay oo ku saabsan shir lagu soo gabagabeeyey Dalka Seychelles magaala madaxdiisa ee Victoria September 17, 2011 kaas oo looga hadlayey ammaanka gobolka Geeska Africa, ayna ka soo qayb galeen gunaanadkiisii Wasiirada Gaashaandhigga iyo Taliyayaasha Ciidamada ee Dawladaha Geeska Africa ee ku midoobey ururka loo yaqaan EASTERN AFRICA STANBDAY FORCE (EASF)*, ayaa Taliyaha Ciidammada Badda Soomaaliyeed waxa uu si qayaxan u diidey mashruuc ay soo wada diyaariyeen waddamada deeqaha bixiya qaarkood, (oo ballan qaaday maalgelinta mashruucaas haddii Dawladaha Geeska Africa ay isku raacaan), iyo Dawlado ka tirsan ururka EASF, kaas oo la rabey in la keeno Dekedda Muqdisho ciidamo ka tirsan dalalkaas si ay u ilaaliyaan nabadgalliyada dekedda Muqdisho iyo waxa loogu yeeray xuduudaha badda ee Soomaaliya , ayna gacan siyaan AMISOM.
